Avengers: Infinity War Kutip $200 Juta Di China
Filem terbaru Marvel, Avengers: Infinity War terus menguasai carta box office antarabangsa apabila menambah sejumlah $349 juta pada minggu ketiga tayangan. Dari jumlah tersebut, sebanyak $200 juta datangnya dari negara China apabila filem tersebut mula ditayangkan pada 11 May yang lalu. Dengan penambahan kutipan tiket pada minggu ketiga tayangan, filem Avengers: Infinity War kini menduduki tangga kelima kutipan paling tinggi sepanjang zaman dengan jumlah sebanyak $1.6 billion. Avengers: Infinity War turut menjadi filem Marvel paling tinggi kutipan tiket, mengatasi rekod yang dipegang oleh filem The Avengers yang mengutip $1.519 juta. China kini menjadi penyumbang terbesar kutipan tiket filem Avengers: Infinity War untuk pasaran antarabangsa, diikuti dari negara Korea dengan kutipan sebanyak $84.6 juta serta United Kingdom sebanyak $82.1 juta. Indonesia masih menduduki tangga pertama untuk rantau Asia Tenggara dengan kutipan sebanyak $24.4 juta, diikuti Filipina dengan kutipan sebanyak $21.8 juta. Sementara itu, Avengers: Infinity War kini menjadi filem paling laris di Malaysia dengan kutipan terkini telah mencecah $16.6 juta, mengatasi rekod kutipan filem Furious 7 yang mengutip $15.9 juta.